**Referat FAU-møte**

Tidspunkt: Tirsdag 29.11.22 kl. 18.00

Sted: Personalrommet på Seljestad ungdomsskole

Fire elever fra elevrådet var tilstede og fikk si noen ord om hva elevene ved Seljestad ungdomsskole ønsker. De ønsker seg nye stoler, da de får vondt av å sitte på de stolene de har i dag. 10 A har fått nye stoler, så det gjelder ikke denne klassen. Videre snakket de ønsker for juleballet. Kaker, Pizza, vakter og musikk. Torunn sjekker med en DJ hva musikk angår, om det ikke blir egen DJ lager klassene egne spillelister. De hadde også et ønske om fotballkamp mot lærerne til jul.

Saker:

* Godkjenning av saksliste

Enstemmig godkjent

* Gjennomgang/oppdatering fra forrige møte

Silvia informerte

* Kort info om aktivitetsoversikt

Silvia viste skjema som brukes for saker som skal jobbes med / følges opp. Det benyttes fargekoder for om en sak er påbegynt og avsluttet osv. Hun er opptatt av å finne et system som skal gjøre det lettere for neste års FAU å sette seg inn i diverse saker og hvordan ting kan jobbes med.

* Rektor informerer vedrørende faglig kompensasjon og åpning av ressurssenteret

Alle skoler har kartlagt hva de mistet av timer under lærer streiken. Seljestad u. ble hardt rammet og tapte 894 undervisningstimer. Det er allerede satt inn ekstra ressurser i mat/helse, matte og naturfag. Noen klasser er også i gang med kursing på ettermiddager. Skolen har også fått inn hjelp fra pensjonerte lærere, både i realfag og språk fag. Kontaktlærere melder også inn behov som klassene har. Rektor skal sende ut en informasjon om kompensasjon, så snart alle brikker faller på plass.

Etter endt møte fikk vi en omvisning på ressurssenteret til Seljestad U. Masse flotte spesialrom som kommer alle elvene til gode. Et flott ressurssenter og et løft for hele Seljestad Ungdomsskole.

* Informasjon fra HKFU

Gratisprinsippet (kan lese om dette på Harstad Kommune sine nettsider) skal evalueres og skolene har mulighet til å komme med innspill.

I dag er reglene formulert slik at omtrent ingenting kan gjøres. En omformulering av teksten må til. Vi ble enige om at klassekasser fortsatt kan benyttes, da med FRIVILLIG innbetaling og at alle elever blir inkludert – uavhengig av innbetaling.

* Vakter til juleballet

Hver klasse skal stille med to kaker og minst to vakter til juleballet. Første vakt stiller fra kl 17.45-2015 og andre vakt fra 20.00-22.30. Da får man en overlapping. Politiet vil også komme en par runder.

Det kan bli aktuelt med en tredje vakt fra hver klasse, det kommer vi tilbake til så snart antall påmeldte elever foreligger – rektor tar tak i dette.

FAU representanter melder snarest inn til Silvia, navn og mobil nr. til de foreldrene som skal være vakt. Pizza (grandis) vil bli kjøpt inn.

* Saker som ønskes tatt med til SU/SMU

Ønsket om nye stoler til elevene, blir videreformidlet av Silvia.

* Natteravner – Hva gjør vi?

Ikke noe nytt. De som ønsker å gå natteravn kan ta kontakt med Anne Holte. Prosjektet har også en egen side på facebook som heter natteravnene i Harstad.

* Eventuelt

Kort varsling til foreldre og elever, om skole timer som utgår/endres ble diskutert. Det anbefales alle å installere Visma appen på mobil. Da vil du få varsling på mobil. Enkelte elever/ foresatte, har bare e-post varsling i dag og da kan man oppleve at varsler som går ut med korte frister, ikke blir lest før det er for sent.